RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet Nr. 4/2001

INDHOLDSFORTEGNELSE

1. Den generelle udvikling i de månedlige udgifter.

2. Foreløbigt bevillingsforbrug

3. Kommentarer

4. Konklusioner

1. DEN GENERELLE UDVIKLING I DE MÅNEDLIGE UDGIFTER

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen omfatter de udgifter, som medlemsstaterne afholdt fra 16. oktober 2000 til 28. februar 2001.

1.1. Underudgiftsområde 1a: Udgifter til den fælles landbrugspolitik bortset fra landdistrikternes udvikling

>TABELPOSITION>

1.2. Underudgiftsområde 1b: Landdistrikternes udvikling og ledsageforanstaltninger

>TABELPOSITION>

2. FORELØBIGT BEVILLINGSFORBRUG

Det foreløbige bevillingsforbrug for de fire måneder i regnskabsåret 2001 er vist i følgende tabel:

>TABELPOSITION>

3. KOMMENTARER

3.1. Bevillingsforbruget for april 2001

Forbruget af bevillinger under budgettets udgiftsområde 1 udgør for april 2001 (medlemsstaternes udgifter fra 16. oktober 2000 til 28. februar 2001) 27 143,3 mio. EUR, dvs. 62,7% af bevillingerne. Udgifterne ligger:

- for underudgiftsområde 1a (udgifter til den fælles landbrugspolitik bortset fra landdistrikternes udvikling) 869,5 mio. EUR under indikatoren,

- for underudgiftsområde 1b (landdistrikternes udvikling og ledsageforanstaltninger) 453,9 mio. EUR under indikatoren.

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, og for nogle former for intern støtte såsom støtte til bomuld, afhænger udgiftsniveauet af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26.9.2000) blev ændringsskrivelsen til landbrugsbudgettet for 2001 udarbejdet på grundlag af den gennemsnitlige vekselkurs for dollar fra juli til september 2000, der lå på 1 EUR = 0,91 $.

3.2.2. Dobbeltkursernes virkning

Udgifterne som følge af dobbeltkursen blev anslået til 77 mio. EUR for EUGFL, Garantisektionen.

3.3. Markedsfaktorer

3.3.1. Underudgiftsområde 1a

For underudgiftsområde 1a skyldes to tredjedele af underforbruget (- 598,9 mio. EUR) af budgetmidlerne i forhold til indikatoren de animalske produkter. Nedenfor gives der en detaljeret redegørelse pr. kapitel for de betydeligste forskelle:

Kapitel B1-11: Sukker // Forskel: - 146 mio. EUR (- 8,5%)

// (udgifter: 623 mio. EUR)

(indikator: 769 mio. EUR)

Underforbruget i forhold til indikatoren skyldes, at den sukkermængde, der blev udført indtil udgangen af februar 2001, var lig med 80% af den mængde, der skulle udføres indtil denne periode af året. Den gennemsnitlige restitutionssats, der er blevet anvendt siden budgetårets begyndelse, var desuden lig med 97% af den restitutionssats, der blev antaget ved udarbejdelsen af budgettet for 2001.

Kapitel B1-12: Olivenolie // Forskel: - 122 mio. EUR (- 4,9%)

// (udgifter: 1 969 mio. EUR)

(indikator: 2 091 mio. EUR)

Profilen for dette år blev baseret på rytmen i udbetalingerne for 2000. Underforbruget skyldes, at selv om Italien har fremrykket udbetalingen af næsten hele produktionsstøtten for olivenolie for produktionsåret 1999/2000, er udbetalingen af forskud på produktionsstøtten stadig forsinkede i EL, E og P.

Kapitel B1-14 : Spindplanter og silkeorme // Forskel: - 156 mio. EUR (- 18,3%)

// (udgifter: 500 mio. EUR)

(indikator: 656 mio. EUR)

De forsinkede betalinger og det deraf følgende underforbrug i forhold til indikatoren skyldes, at den mængde støtteberettiget ikke-egreneret bomuld i Grækenland (den vigtigste bomuldsproducent), der blev anbragt under kontrol indtil februar 2001, var mindre end den mængde, der følger af indikatoren.

Kapitel B1-15: Frugt og grøntsager // Forskel: + 31 mio. EUR (+ 1,8%)

// (udgifter: 601 mio. EUR)

(indikator: 570 mio. EUR)

Overskridelsen af indikatoren skyldes:

- for friske frugter og grøntsager: udbetalingen af støtte for bananer i F og E er større som følge af forhøjelsen af satsen for det forskud, der udbetales i 2001,

- for forarbejdede frugter og grøntsager: hurtigere udbetaling af produktionsstøtte for tomatprodukter i I samt sen udbetaling af støtte og interventioner for tørrede druer i EL.

Kapitel B1-16: Vinprodukter // Forskel: + 63 mio. EUR (+ 5,4%) (udgifter: 273 mio. EUR) (indikator: 210 mio. EUR)

Overskridelsen af indikatoren skyldes afregning for dossiererne for støtte til oplagring af vin og druemost for det sidste produktionsår 1999/2000 i I, E og EL samt betalinger for fremskyndet destillation af vin til konsumalkohol i E, I, EL og D.

Kapitel B1-21: Oksekød // Forskel: - 560 mio. EUR (- 9,3%)

// (udgifter: 2 388 mio. EUR)

(indikator: 2 948 mio. EUR)

Begivenhederne i sektoren gør, at indikatoren ikke afspejler situationen korrekt:

- da udgifterne er faldet, som det er tilfældet med eksportrestitutioner som følge af lukningen af markederne for eksport af oksekød,

- da den nuværende rytme for udbetaling af ammekopræmien og den særlige præmie ikke er steget, eftersom de fleste medlemsstater ikke har udnyttet muligheden for at udbetale et forskud på 80% af disse præmier, eller da landmændene på grund af lave priser og ustabilitet på oksekødmarkedet har beholdt deres dyr på bedriften længere end førhen og slagtepræmien derfor er blevet udbetalt i mindre omfang.

Visse foranstaltninger har i øvrigt hidtil ikke haft de forventede finansielle virkninger, som det er tilfældet med de mængder oksekød til klassisk oplagring på interventionslager, der endnu ikke er anmeldt til EUGFL, eller de usædvanlige BSE-foranstaltninger, for hvilke udbetalingerne skulle stige fra marts 2001 ifølge medlemsstaternes skøn.

Det skal bemærkes, at som følge af vedtagelsen af ændrings- og tillægsbudgettet den 28. februar 2001, hvorved bevillingerne til oksekødssektoren blev forøget, vil EUGFL tilpasse indikatoren.

Kapitel B1-30: Varer uden for bilag I // Forskel: + 36 mio. EUR (+ 8,7%)

// (udgifter: 191 mio. EUR)

(indikator: 155 mio. EUR)

Overskridelsen af indikatoren skyldes afvikling af dossiererne for eksportrestitutioner for skummetmælk og andre mejeriprodukter samt for sukker og isoglucose. Det drejer sig om dossierer fra det foregående produktionsår med højere restitutionssatser end nu.

Kapitel B1-32: POSEI-programmer // Forskel: - 19 mio. EUR (- 7,7%)

// (udgifter: 75 mio. EUR)

(indikator: 94 mio. EUR)

Underforbruget i forhold til indikatoren skyldes den langsomme rytme i betalingerne for delen "forsyning" samt for delen direkte betalinger for animalske produkter under programmerne POSEIMA og POSEICAN.

Kapitel B1-39: Andre foranstaltninger // Forskel: + 38 mio. EUR (+ 9,1%)

// (udgifter: 206 mio. EUR)

(indikator: 168 mio. EUR)

Overskridelsen af indikatoren skyldes betalinger af restbeløb af agromonetær støtte vedrørende første rate i S og UK og betalinger vedrørende anden rate i DK, F, IRL og UK.

3.3.2. Underudgiftsområde 1b

Kapitel B1-40: Landdistrikternes udvikling // Forskel: - 454 mio. EUR (- 10,1%)

// (udgifter: 1 005 mio. EUR)

(indikator: 1 459 mio. EUR)

Året 2001 er det første gennemførelsesår for de nye programmer for udvikling af landdistrikterne for perioden 2000-2006. De fleste af disse programmer blev godkendt i andet halvår af 2000. Indikatoren blev derfor opbygget lineært for størstedelen af budgetkontiene under dette kapitel. Den manglende erfaring med medlemsstaternes betalingsrytme for disse foranstaltninger er sandsynligvis grunden til, at den fastlagte indikator ikke svarer til virkeligheden.

Det skal bemærkes, at medlemsstaterne især betaler de tidligere ledsageforanstaltninger. Mere specifikt vedrører betalingerne under dette kapitel især førtidspensionering, miljøvenlige landbrugsforanstaltninger og skovrejsning.

4. KONKLUSIONER

4.1. Bevillingsforbruget pr. 30. april 2001 for underudgiftsområde 1a

Bevillingsforbruget pr. 30. april 2001 (medlemsstaternes udgifter fra 16. oktober 2000 til 28. februar 2001) er på 26 138,5 mio. EUR, dvs. 67% af bevillingerne.

Udgifterne ligger 869 mio. EUR under indikatoren. De konstaterede forskelle mellem det faktiske udgiftsniveau og indikatoren er stigende i forhold til den foregående måned. Forskellene skyldes, at medlemsstaternes betalingsrytme afviger fra den, der er antaget i forbindelse med indikatoren (navnlig for kapitel B1-12, B1-14 , B1-21 og B1-32).

4.2. Bevillingsforbruget pr. 30. april 2001 for underudgiftsområde 1b

Bevillingsforbruget pr. 30. april 2001 (medlemsstaternes udgifter fra 16. oktober 2000 til 28. februar 2001) er på 1 004,8 mio. EUR, dvs. 22% af bevillingerne.

Udgifterne ligger 454 mio. EUR under indikatoren. De konstaterede forskelle mellem det faktiske udgiftsniveau og indikatoren er stigende i forhold til den foregående måned. På nuværende tidspunkt har Kommissionen dog ingen holdepunkter for at konkludere, at denne negative forskel vil vare ved indtil regnskabsårets udgang.